**การลงทะเบียนเบี้ยผู้สูงอายุขององค์กรปกครองส่วนท้องถิ่นประจำปีงบประมาณ พ.ศ.๒๕๖๒**

**ตั้งแต่บัดนี้จนถึงเดือนพฤศจิกายนนี้ เทศบาลตำบลนาใน ขอเชิญชวนให้ผู้สูงอายุ ๕๙ ปี และจะมีอายุครบ ๖๐ ปีบริบูรณ์ นับจนถึงวันที่ ๓๐ กันยายน ๒๕๖๑ หรือผู้ที่มีอายุครบ ๖๐ ปีบริบูรณ์ที่มีคุณสมบัติ ดังนี้**

**๑. มีภูมิลำเนาในเขตพื้นที่แต่ยังไม่ได้ไปลงทะเบียนเพื่อขอรับเงินเบี้ยยังชีพผู้สูงอายุ หรือผู้ที่ย้ายทะเบียนบ้านมาใหม่ก่อนหรือภายในเดือนพฤศจิกายน ๒๕๖๐**

**๒. ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กรปกครองส่วนท้องถิ่น ที่ประสงค์จะรับเงินเบี้ยยังชีพผู้สูงอายุ ในปีงบประมาณ พ.ศ.๒๕๖๒(๑ ตุลาคม ๒๕๖๑ เป็นต้นไป)**

**ไปลงทะเบียนเพื่อแสดงความจำนงขอรับเงินเบี้ยยังชีพผู้สูงอายุได้ตั้งแต่บัดนี้ถึงวันที่ ๓๐ พฤศจิกายน ๒๕๖๐ ด้วยตนเอง หรือมอบหมายให้ผู้อื่นเป็นผู้ยื่นคำขอรับเบี้ยยังชีพผู้สูงอายุแทนโดยมีหลักฐานตามที่ราชการกำหนด ณ เทศบาลตำบลนาในเป็นผู้กำหนด ระหว่างเวลา ๐๘.๓๐ – ๑๖.๓๐ น. เพื่อจะได้รับเงินเบี้ยยังชีพในปีงบประมาณ พ.ศ.๒๕๖๒ (๑ ตุลาคม ๒๕๖๑ เป็นต้นไป) โดยเตรียมเอกสารหลักฐาน ดังนี้**

1. **บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา**
2. **ทะเบียนบ้าน (ที่เป็นปัจจุบัน) พร้อมสำเนา**
3. **สมุดบัญชีเงินฝากธนาคารในนามผู้มีสิทธิ/ผู้ได้รับมอบหมายจากผู้มีสิทธิพร้อมสำเนา**

**(สำหรับเตรียมการรองรับการจ่ายเงินเบี้ยยังชีพ)**

**การรับลงทะเบียนเบี้ยความพิการขององค์กรปกครองส่วนท้องถิ่นประจำปีงบประมาณ พ.ศ.๒๕๖๐**

**ภายในเดือนพฤศจิกายนนี้ ขอเชิญชวนให้คนพิการที่มีความประสงค์ขอรับเงินเบี้ยความพิการที่ยังไม่ได้ลงทะเบียนมาก่อนหรือคนพิการที่ย้ายทะเบียนบ้านมาใหม่ก่อนหรือภายในเดือนพฤศจิกายน ๒๕๕๘**   **ไปลงทะเบียนเพื่อแสดงความประสงค์ขอรับเงินเบี้ยความพิการด้วยตนเอง หรือ มอบหมายให้ผู้ดูแลยื่นคำขอแทน โดยแสดงหลักฐานการเป็นผู้แทนดังกล่าว โดยให้ผู้ที่เชื่อถือได้รับรองสถานะของคนพิการแต่ต้องนำหลักฐานของคนพิการและผู้ดูแลคนพิการไปแสดงต่อเจ้าหน้าที่ด้วย ได้ตั้งแต่บัดนี้ ถึงวันที่ ๓๐ พฤศจิกายน ๒๕๕๘**

**โดยมีหลักฐานตามที่ราชการกำหนด ณ องค์กรปกครองส่วนท้องถิ่นที่ตนมีภูมิลำเนาตามทะเบียนบ้านเพื่อที่จะได้รับเงินเบี้ยความพิการในปีงบประมาณ พ.ศ.๒๕๖๐ (๑ ตุลาคม ๒๕๕๙ เป็นต้นไป)**

**โดยเตรียมเอกสารหลักฐาน ดังนี้**

1. **บัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ**
2. **ทะเบียนบ้าน (ที่เป็นปัจจุบัน)**
3. **สมุดบัญชีเงินฝากธนาคาร สำหรับกรณีที่ผู้ขอรับเบี้ยความพิการประสงค์ขอรับเบี้ยความพิการ ผ่านธนาคารพร้อมสำเนา**
4. **บัตรประจำตัวประชาชนของผู้ดูแลคนพิการ กรณีเป็นผู้ยื่นคำขอแทนคนพิการ**

 **(รายละเอียดโปรดสอบถามที่องค์กรปกครองส่วนท้องถิ่นที่ท่านมีภูมิลำเนาตามทะเบียนบ้าน)**